Pat Hanrahan

Patrick M. Hanrahan (født 1954) er en amerikansk datagrafikk-forsker. Hanrahan jobber som Canon USA-professor i informatikk og elektroteknikk i Computer Graphics Laboratory ved Stanford University.
Forskningen hans fokuserer på rendering-algoritmer, grafikkprosessorer og vitenskapelig illustrasjon og visualisering. Han har mottatt en rekke priser, blant annet Turing-prisen for året 2019.

Liv og virke

Bakgrunn
Patrick Hanrahan vokste opp i Green Bay i Wisconsin. Han gikk på University of Wisconsin – Madison og ble uteksaminert med en B.Sc. i atomteknikk i 1977. Han fortsatte sin utdanning der.

Karriere
Som doktorgradsstudent underviste han i et nytt datavitenskapkurs i grafikk i 1981. En av hans første studenter var en kunstutdannet student, Donna Cox, som  skulle bli kjent for sin kunst og sine vitenskapelige visualiseringer. Han fullførte doktorgraden i biofysikk ved U.W. Madison i 1985. På 1980-tallet jobbet han ved New York Institute of Technology Computer Graphics Laboratory og ved Digital Equipment Corporation under Edwin Catmull.

Priser og utmerkelser 
Hanrahan delte ACM A.M. Turing Award for 2019 med Edwin Catmull for deres banebrytende innsats innenfor datagrafikk. Tildelingen ble bekjentgjort i mars 2020.

Referanser

Eksterne lenker 
 Pat Hanrahan's academic home page
 
 
 
 

Animatører fra USA
Informatikere fra USA
Mottagere av Turing-prisen
Personer fra Green Bay